Lejligheden lå i det nye område på Bryggen placeret helt perfekt med to skønne terrasser, udsigt over havnen og tæt på indkøb, bager, take-away pizza mv. Lejligheden havde gode faciliteter, der matchede opslaget og passede perfekt til een familie med 2 voksne og een teenager. Området var levende om dagen og dejlig stille og roligt om aftenen og natten.
Kommer man i bil, skal man være opmærksom på de gældende regler for parkering i området. Der er dejlige gåture langs Bryggen eller ud mod gamle fredede kolonihaveområder lige ned mod havnen..
I forhold til offentlig transport er lejligheden placeret med cirka 1,2 km til S-tog, cirka 1,7 km til Metro, cirka 500 meter til havnebussen eller busser..
Casper har været imødekommende og gæstfri og hurtig til at svare på spørgsmål i forbindelse med bookning, op til afrejse, og mens vi var i lejligheden. Han er kommet med gode og brugbare beskrivelser omkring indtjekning og lejlighedens faciliteter og ideer til noget at lave i lokalområdet..
Det har været positivt at have Casper som vært, og det kan anbefales at bo i Caspers lejlighed.